b'\n_START_ARTICLE_\nFerid Karihman\n_START_PARAGRAPH_\nFerid Karihman (Vlasenica, BiH, 14. studenoga 1930.) je bio hrvatski emigrantski esejist, publicist, kroni\xc4\x8dar i pjesnik iz BiH.\n_START_SECTION_\n\xc5\xbdivotopis\n_START_PARAGRAPH_\nRodio se 1930. u Vlasenici u Bosni._NEWLINE_U drugom svjetskom ratu obitelj mu je zbog \xc4\x8detni\xc4\x8dkog terora po NDH bila prisiljena bje\xc5\xbeati, a nakon rata su iselili u Tursku. Karihman je ondje zavr\xc5\xa1io srednju \xc5\xa1kolu u gradu Adani._NEWLINE_Nakon toga je oti\xc5\xa1ao studirati u SAD poslovnu administraciju. Studij zavr\xc5\xa1ava i nakon postdiplomskog rada dobiva naslov doktora filozofije (Ph. D.)._NEWLINE_\xc5\xbdivi dosta povu\xc4\x8deno i tajanstveno pred javnosti. Dugo godina radi u Srednjoj i Ju\xc5\xbenoj Americi kao trgova\xc4\x8dki predstavnik raznih ameri\xc4\x8dkih poduze\xc4\x87a._NEWLINE_Pisao je za Hrvatsku reviju u kojoj je od 1971. bio glavni govornik Hrvata muslimana. Ondje je objavio brojne kulturno-knji\xc5\xbeevne eseje, \xc4\x8dlanke, prikaze i studije, a sve o temu Muslimana i muslimana hrvatskog koljena i jezika. O tom podru\xc4\x8dju jo\xc5\xa1 intenzivnije pi\xc5\xa1e nakon \xc5\xa1to mu je UDBA okrutno ubila starog prijatelja Nahida Kulenovi\xc4\x87a 1969. godine. Povremeno je pisao za hrvatski emigrantski list Studia Croatica na \xc5\xa1panjolskom jeziku._NEWLINE_Pi\xc5\xa1u\xc4\x87i o odnosu budu\xc4\x87e nezavisne Hrvatske prema Hrvatima muslimanima, posebice s pitanja ljudskog \xc4\x8dimbenika. Karihman je to pitanje sa\xc5\xbeeo u zaklju\xc4\x8dku svog priloga "Muslimani hrvatskog jezika i koljena" knjizi "Hrvatski razgovori o slobodi" (M\xc3\xbcnchen-Barcelona 1972.) koja je bila izvje\xc5\xa1\xc4\x87e s drugog simpozija Hrvatske revije u srpnju 1971. godine. Osim svojih polemi\xc4\x8dkih, esejisti\xc4\x8dkih i publicisti\xc4\x8dkih \xc4\x8dlanaka, u Hrvatskoj reviji je objavljivao rodoljubne pjesme. Me\xc4\x91u ostalim, pisao je pjesme u kojima je opjevao islamske Hrvate (Hrvobo\xc5\xa1nja\xc4\x8dki ni\xc5\xa1ani), islamske Hrvate, mu\xc4\x8denike vjere (muftija Ismet Mufti\xc4\x87 u povijesnoj pjesmi "\xc5\xa0ehit hrvomuslimski Ismet efendija Mufti\xc4\x87")._NEWLINE_Polemizirao je s Me\xc5\xa1om Selimovi\xc4\x87em o podrijetlu bosansko-hercegova\xc4\x8dkih muslimana, argumentiraju\xc4\x87i da su Hrvati._NEWLINE_Njegovo najpoznatije djelo su Hrvatsko-bo\xc5\xa1nja\xc4\x8dke teme, posve\xc4\x87ene tematici muslimanskih pisaca u hrvatskoj knji\xc5\xbeevnosti. Djela su mu uvr\xc5\xa1tena u antologiju Autobiografski Zagreb: antologija suvremenoga hrvatskog pjesni\xc5\xa1tva o Zagrebu: u povodu 900. obljetnice grada Zagreba i Zagreba\xc4\x8dke biskupije prireditelja Vinka Bre\xc5\xa1i\xc4\x87a i 45 hrvatskih emigrantskih pisaca prireditelja \xc5\xa0imuna \xc5\xa0ite \xc4\x86ori\xc4\x87a.'